alexandrainst/scandi-wiki huggingface dataset:
Torsten Haß

Torsten Haß er skáld, leikskáld, skáldsagnahöfundur, rithöfundur og bókavörður. Hann stundaði nám í Stuttgart. Til dæmis skrifaði hann Bibliotheken für Dummies. Bókin kom út í október 2019 og endurprentuð tvisvar vegna mikillar eftirspurnar (heildarupplag í árslok 2020: 60.000). Bókin hefur fengið nokkra dóma og er notuð í mörgum háskólum. Dæmi:
Bókasafn háskólans í Tübingen,
Bókasafn háskólans í Bochum,
Bókasafn tækniháskólans í Bingen.

Bækur

Tilvísunarbækur
 Bibliotheken für Dummies (2019); með Detlev-Schneider-Suderland
 Arbeitgebermarke Bibliothek mit k(l)einem Budget : eine Einführung mit Übungen (2021)
 Vahīṅ dekhiye : Festschrift für Hellmut Vogeler (1996); sem ritstjóri
 Das Ende der Gemütlichkeit : Entwurf eines Fundraising-Konzepts für kleinere und mittlere Wissenschaftliche Bibliotheken  (2021)
 Dieses Buch ist für die Tonne : Einführung in den klassischen Zynismus (Kynismus) (2020); með Maximilian Spannbrucker
 Wohnriester und Erbbau : ein aktuelles Fallbeispiel (2021)

Ritgerðir og bókmenntarýnar
 Der Verlust der Magie : Essays, Polemiken, Satiren (2021)
 Die Rezensionen, Bd.A,1 (2021)
 Die Rezensionen, Bd.A,2 (2021)
 Die Rezensionen, Bd.A,3 (2021)
 Die Rezensionen, Bd.B,1 (2021)
 Die Rezensionen, Bd.B,2 (2021)

Skáldskapur

Skáldsögur og smásögur 
 Das Kartenhaus : ein Betrugs-Roman (2002)
 Der König des Schreckens :  ein Vatikan-Krimi  (2013)
 Männchensache : Rechtsfälle zur Vorbereitung im Geschlechterkampf – Roman (2009)
 Morddeich : und andere Kurzprosa (2021)
 Die Schwarze Zeit : ein Mittelalter-Roman (2006)
 Die Schwarze Zeit II : Aphrodites Puppen – Roman (2007)
 Die Schwarze Zeit III : Metathronos – Roman (2008)
 Die Schwarze Zeit IV : Agonie – Roman (2009)
 Die Schwarze Zeit V : Staub – Roman (2010)
 Die Schwarze Zeit VI : Terra re-mota – Roman (2011)
 Totenmelodie : ein Kurpfalz-Krimi  (2017)
 Totenquintett : ein Kurpfalz-Krimi  (2018)
 Totentraum : ein Kurpfalz-Krimi  (2019)

Leikrit
 En Nuit : Dramolett (2021)
 Omega oder Das Hochzeitsmahl : Drama (2020)
 Die Staatsschuld – In a State of Bonds : Drama (2003)

Ljóð (Gedichte) 
 Das Christkind taumelt betrunken im Wald, der Weihnachtsmann torkelt nicht minder : Winter- und Weihnachts-Gedichte (2020)
 Es wiehert der Gaul, es graset das Pferd. Es machte auch nichts, wär’s mal umgekehrt : Liebes-Gedichte und andere (2020)

Tilvísanir

Tenglar 
 KVK (Þýskaland, Austurríki, Sviss, WorldCat): Leitarniðurstöður Torsten Haß
 KVK (Þýskaland, Austurríki, Sviss, WorldCat): Leitarniðurstöður Kim Godal

Þýskir rithöfundar
Þýsk leikskáld
Þýsk skáld
Holland í Söngvakeppni evrópskra sjónvarpsstöðva

Holland hefur tekið þátt í Söngvakeppni evrópskra sjónvarpsstöðva 61 sinnum síðan að frumraun landsins í keppninni ásamt sjö öðrum löndum átti sér stað árið 1956. Landið hefur aðeins misst af fjórum keppnum, tvisvar vegna árekstra dagsetningu við þjóðardaginn Dodenherdenking (1985 og 1991) og tvisvar vegna lélegrar niðurstöðu árin á undan (1995 og 2002). Holland hélt keppnina í Hilversum (1958), Amsterdam (1970), tvisvar í Haag (1976 og 1980) og í Rotterdam (2020 , 2021).

Yfirlit þátttöku (niðurstöður)

Heimildir 

Holland
Kákasushlynur

Kákasushlynur (fræðiheiti: Acer cappadocicum) er lauftré af ættkvísl hlyna. Það  vex í Asíu frá mið-Tyrklandi til suðvestur-Kína. Hann verður um 20 til 30m hár.

Tilvísanir

Hlynir
Skarðsmýrarfjall

Skarðsmýrarfjall er tæplega 600 metra fjall vestan Hellisheiðar og sunnan við Hengil. Við fjallið er Hellisheiðarvirkjun.
Fjöll á Íslandi
Sveitarfélagið Ölfus
Erik Eriksen

Erik Eriksen (20. nóvember 1902 – 7. október 1972) var forsætisráðherra Danmerkur frá 1950 til 1953. Hann sat á danska þinginu fyrir Venstre. Hann fæddist á Fjóni og ólst upp í umhverfi þar sem þjóðrækniskenningar Grundtvig voru í miklum metum. Hann varð formaður ungliðahreyfingar Venstre árið 1929 og kjörinn á þing fyrir flokkinn sex árum síðar.

Eftir frelsun Danmerkur við lok seinni heimsstyrjaldarinnar varð hann landbúnaðarráðherra og gegndi því embætti til 1947. Þegar stjórn Jafnaðarmanna undir forystu Hans Hedtoft féll árið 1950 myndaði hann stjórn með íhaldsmönnum, hina svokölluðu VK-stjórn. Stærsta afrek Eriksen á stóli forsætisráðherra var endurskoðun dönsku stjórnarskrárinnar, þrátt fyrir harða mótspyrnu ýmissa samherja sinna, þar á meðal forvera hans Knud Kristensen.

Þrátt fyrir ágæta útkomu í þingkosningunum 1953 mistókst Eriksen að halda í völdin. Við tók útlegð í stjórnarandstöðu, þar sem Eirksen vildi starfa náið með Íhaldsflokknum, en ýmsir flokksfélaga hans voru á öðru máli. Árið 1965 svarf til stáls í þingflokknum í deilum um samstarfið við íhaldsmenn. Eriksen varð undir og sagði af sér flokksformennsku. Hann hvarf af þingi við kosningarnar 1968.

Erik Eriksen var mikill áhugamaður um norrænt samstarf og var tvívegis forseti Norðurlandaráðs

Ítarefni
 Kristian Hvidt, Statsministre i Danmark fra 1913 til 1995 (1995)
 Social Democracy and Welfare Capitalism: A Century of Income Security Politics eftir Alexander Hicks
 Growth to Limits: The Western European Welfare States Since World War II, 4. bindi, ritstj. Peter Flora

Forsætisráðherrar Danmerkur
Otrantósundið

Otrantósundið (albanska : Kanali i Otrantos,  ítalska : Canale d'Otranto, gríska: Στενό του Οτράντο) er sund í Miðjarðarhafi milli Ítalíu í vestri og Albaníu í austri. Það tengir Adríahafið við Jónahaf .

Punta Palascìa á sundinu er austasti oddi Ítalíu.

Sundið er 45-55 sjómílur breitt og er um 740 m. djúpt. Otrantósundið er nefnt eftir ítölsku borginni Otranto.

Sund (landslagsþáttur)
Landafræði Ítalíu
Miðjarðarhaf
Landfræði Albaníu
Animaniacs

Animaniacs eru bandarískir teiknimyndaþættir skapaðir af Tom Ruegger og framleiddir af Steven Spielberg. Þættirnir voru sýndir frá 1993-1998. Þættirnir voru settir upp sem sketsaþættir með fjölmörgum teiknimyndapersónum. Aðalpersónur þáttana voru Warner-systkinin Yakko, Wakko og Dot sem valda usla í Warner Bros.-kvikmyndaverinu eftir að þau sleppa úr vatnsturninum. Aðrar persónur eru mýsnar Pinky og The Brain sem reyna sífellt að taka yfir heiminn; Slappy Squirrel sem er gömul teiknimyndastjarna og er þreytt hversu duglausir nútíma teiknimyndaþættir eru orðnir; og The Goodfeathers - hópur af dúfum sem eru skopstæling af Scorsese-myndinni Goodfellas. Þættirnir voru þekktir fyrir að brjóta fjórða vegginn, innihalda lúmskt klúra brandara sem krakkar skildu ekki og fræðslulög oftast sungin af Warner-systkinunum.

Þættirnir voru endurræstir árið 2020 á streymiþjónustunni Hulu með Spielberg aftur sem framleiðanda og Family Guy-rithöfundinn Wellesley Wild sem þáttastjórnanda. Endurræsingin inniheldur bara Warner-systkinin og Pinky og The Brain ásamt upprunalegu raddleikurum þeirra. Tom Ruegger, skapandi þáttana, kom ekki aftur sem þáttastjórnandi.

Persónur og leikarar 

 Yakko Warner, Pinky, Dr. Scratchansniff  - Rob Paulsen
 Wakko Warner - Jess Harnell
 Dot Warner, Hello Nurse - Tress MacNeille
 The Brain, Squit - Maurice LaMarche
 Slappy Squirrel - Sherri Stoner
 Thaddeus Plotz, Ralph T. Guard - Frank Welker
 Bobby - John Mariano
 Pesto, The Godfeather - Chick Vennera
Annað ráðuneyti Katrínar Jakobsdóttur

Önnur ríkisstjórn Katrínar Jakobsdóttur tók við völdum 28. nóvember 2021 og skipaði hún, eins og í fyrri ríkisstjórn Katrínar sem starfaði frá 2017-2021, Vinstri græna, Sjálfstæðisflokkinn og Framsóknarflokkinn. Ríkisstjórnarmyndun og kynning stjórnarsáttmála drógst á langinn vegna rannsóknar undirbúningsnefndar fyrir rannsókn kjörbréfa á brotum kosningalaga við talningu í Norðvesturkjördæmi en það var loks afgreitt á Alþingi 25. nóvember 2021. Flokkarnir héldu þingmeirihluta sínum í Alþingiskosningunum 2021, fengu 37 þingmenn kjörna, eitt þingsæti bættist síðar við tveimur vikum eftir kosningar er Birgir Þórarinsson gekk úr Miðflokknum og yfir í Sjálfstæðisflokkinn og þingmeirihluti ríkisstjórnarinnar því 38 þingmenn. Ríkisstjórnin var kynnt á Kjarvalsstöðum og í henni sitja 12 ráðherrar sem skiptist þannig að Sjálfstæðisflokkurinn hefur fimm ráðuneyti auk embættis Forseta Alþingis, Framsóknarflokkurinn hefur fjögur og Vinstrihreyfingin - grænt framboð hefur þrjú. Ráðherrum var fjölgað úr 11 í 12 og ráðuneytum úr 10 í 12 frá fyrri ríkisstjórn og verkefni færð til á milli ráðuneyta.

Íslensk ráðuneyti (Stjórnarráð Íslands)
2021
Stóribjörn

Stóribjörn (latína: Ursa Major) er stjörnumerki á norðurhimni. Stóribjörn er eitt af 48 stjörnumerkjum sem Kládíos Ptólemajos lýsti í fornöld. Hluti Stórabjarnar er stjörnusamstæða sem er oftast kölluð Karlsvagninn á íslensku, en gengur líka undir ýmsum öðrum nöfnum. Stóribjörn er pólhverft stjörumerki sem virðist snúast um punkt sem er yfir norðurpólnum. Tvær björtustu stjörnurnar í stjörnumerkinu, Dubhe og Merak, eru leiðarstjörnur sem vísa á Pólstjörnuna. Karlsvagninn og Pólstjarnan koma fyrir á fána Alaska.

Tenglar
 Stóribjörn á Stjörnufræðivefnum

Stjörnumerki
Marc Overmars

Marc Overmars  (f. 29. mars árið 1973 í Amsterdam, í Hollandi) er hollenskur  fyrrverandi knattspyrnumaður. Hann er þekktastur fyrir tíma sinn hjá Arsenal  en hann lék einnig með Ajax  og  Barcelona. Overmars lék 86 landsleiki fyrir Hollenska karlalandsliðið í knattspyrnu.

Titlar 
Hollenska úrvalsdeildin
 1994, 1995 og 1996 með Ajax Amsterdam

Hollenska bikarkeppnin
 1993 með Ajax Amsterdam

Meistaradeild Evrópu
 1995 með Ajax Amsterdam

Intercontinental Cup
 1995 með Ajax Amsterdam

Enska úrvalsdeildin
 1998 með Arsenal F.C.

Enski bikarinn
 1998 med Arsenal F.C.

Heimildir 
 https://www.soccerbase.com/players/player.sd?player_id=6043 (á ensku)
 https://nr.soccerway.com/players/marc-overmars/57654/ (á ensku)

Overmars Marc
Fólk fætt árið 1973
Spjaldhlynur

Spjaldhlynur (fræðiheiti: Acer davidii) er lítið lauftré af ættkvísl hlyna (Acer) sem er frá Kína.  Hann getur orðið 10 til 15 m hár.

Hann er með tvær undirtegundir sem stundum eru taldar sjálfstæðar tegundir.
Acer davidii subsp. davidii. 
Acer davidii subsp. grosseri (Pax) de Jong.

Tilvísanir

Hlynir
Kóreuhlynur

Kóreuhlynur (fræðiheiti: Acer pseudosieboldianum) er runni eða lítið lauftré af ættkvísl hlyna (Acer) sem er frá norðausturhluta Asíu (norðaustur Kína, Kóreuskaga og austast í Rússlandi).  Hann getur orðið að 8 m hár.

Hann hefur verið lítið eitt reyndur á Íslandi, en með litlum árangri. Hann er talinn mun harðgerðari en japanshlynur.

Tilvísanir

Hlynir
Mnet

Mnet (Music Network) er suður-kóresk sjónvarpsstöð (stofnuð 1. mars 1995).

Suður-kóreskar sjónvarpsstöðvar
Ocean Colour Scene

Ocean Colour Scene er hljómsveit frá Birmingham, Englandi. Hún var stofnuð 1989 og er talin hluti af bretapoppi. Hljómsveitinni var ekki tekið vel í fyrstu þegar meðlimirnir gáfu út fyrstu plötu sína, með indierokk dansvænum lögum. En síðar fékk sveitin tækifæri til að hita upp fyrir Paul Weller á tónleikaferðalagi. Noel Gallagher bauð sveitinni svo á tónleikaferðalag árið 1995 og tveimur árum síðar ruddi platan Marching Already plötu Oasis Be Here Now af toppnum á breska listanum. The Day we Caught The Train er vinsælasta lag sveitarinnar.

Breiðskífur
Ocean Colour Scene (1992)
Moseley Shoals (1996)
Marchin' Already (1997)
One from the Modern (1999)
Mechanical Wonder (2001)
North Atlantic Drift (2003)
A Hyperactive Workout for the Flying Squad (2005)
On the Leyline (2007)
Saturday (2010)
Painting (2013)

Meðlimir
Simon Fowler: Söngur, gítar
Paul Craddock: Gítar, bakraddir
Raymond Meade: Bassi
Oscar Harrison: Trommur, bakraddir

Fyrrum meðlimir
Damon Minchella: Bassi
Dan Sealey: Gítar
Andy Bennett: Gítar

Breskar hljómsveitir
Enskar hljómsveitir
Stjörnuhlynur

Stjörnuhlynur (fræðiheiti: Acer shirasawanum) er runni eða lítið lauftré af ættkvísl hlyna (Acer) sem er frá mið og suður Japan.  Hann getur orðið um 8 til 15 m hár.

Hann hefur verið lítið eitt reyndur á Íslandi.

Tilvísanir

Hlynir
Skjaldhlynur

Skjaldhlynur (fræðiheiti: Acer circinatum) er runni eða lítið lauftré af ættkvísl hlyna (Acer) sem er frá vesturhluta Norður-Ameríku (frá suðvestur Bresku Kólumbíu til norður  Kaliforníu).  Hann verður 5 til 8 m hár, einstaka sinnum að 18 m hár.

Tilvísanir

Hlynir
Pulp

Pulp var ensk rokk- og popphljómsveit stofnuð í Sheffield árið 1978 af táningunum Jarvis Cocker og Peter Dalton. Sveitin átti litlum vinsældum að fagna á 9. áratugnum. Síðar var hún kennd við bretapoppsenuna og aflaði sér vinsælda um miðbik 10. áratugs 20. aldar. Plöturnar His 'n' Hers (1994) og sérstaklega Different Class (1995) seldust vel. Sveitin er talin ein af stóru fjórum í britpoppi ásamt Oasis, Blur og Suede. Sveitin starfaði til 2002 en kom svo aftur saman 2011–2013.

Kjarnameðlimir
Jarvis Cocker – Söngur, gítar og hljómborð (1978–2002, 2011–2013)
Russell Senior – Gítar og fiðla (1983–1997, 2011)
Candida Doyle – Hljómborð og söngur (1984–1986, 1987–2002, 2011–2013)
Nick Banks – Trommur og ásláttur (1986–2002, 2011–2013)
Steve Mackey – Bassi (1988–2002, 2011–2013)
Mark Webber – Gítar, hljómborð (1995–2002, 2011–2013) 
Peter Dalton – Gítar hljómborð og söngur (1978–1982)

Breiðskífur
It (1983)
Freaks (1987)
Separations (recorded in 1989; released in 1992)
His 'n' Hers (1994)
Different Class (1995)
This Is Hardcore (1998)
We Love Life (2001)

Lagt niður 2013

Enskar hljómsveitir
Breskar hljómsveitir
Supergrass

Supergrass er ensk rokkhljómsveit sem stofnuð var árið 1993 í Oxford. Hljómsveitin er stundum kennd við britpop-senuna. Sveitin starfaði til 2010 en kom saman aftur árið 2019.

Meðlimir
Gaz Coombes: Gítar og söngur 
Rob Coombes: Hljómborð
Mick Quinn: Bassi og bakraddir
Danny Goffey: Trommur og bakraddir

Breiðskífur
I Should Coco (1995)
In It for the Money (1997)
Supergrass (1999)
Life on Other Planets (2002)
Road to Rouen (2005)
Diamond Hoo Ha (2008)

Enskar hljómsveitir
Breskar hljómsveitir
Nikos Anastasiades

Nikos Anastasiades (grískt letur: Νίκος Αναστασιάδης; f. 27. september 1946) er kýpverskur stjórnmálamaður sem hefur verið forseti Kýpur frá árinu 2013. Hann var leiðtogi hægrisinnaða stjórnmálaflokksins DISY (Lýðræðissamkundunnar) frá 1997 til 2013.

Æviágrip
Nikos Anastasiades er fæddur í þorpinu Pera Pedi á suðvesturhluta Kýpur. Hann nam lögfræði við Háskólann í Aþenu og útskrifaðist með lagagráðu og gráðu í sjóflutningum frá University College London árið 1971. Hann er kvæntur og á tvær dætur. Anastasiades starfaði sem viðskiptalögfræðingur áður en hann hóf feril í stjórnmálum. Anastasiades er hlynntur Evrópusamstarfi og sat samfellt á þingi kýpverska lýðveldisins frá 1981 til 2013. Hann var einn af stofnendum DISY-flokksins.

Anastasiades bauð sig fram í forsetakosningum Kýpur árið 2013. Hann gagnrýndi ríkisstjórnina fyrir viðbrögð hennar við efnahagskreppunni í landinu og mælti með samþykkt á björgunarpakka Evrópusambandsins í stað þess að grípa til niðurskurðaraðgerða. Hann vann sigur í annarri umferð kosninganna með 57,48 % atkvæða á móti Stavros Malas, frambjóðanda kommúnistaflokksins AKEL, sem hlaut 42,52 %.

Anastasiades atti aftur kappi við Malas í forsetakosningum Kýpur árið 2018. Hann lenti þar í fyrsta sæti í fyrri umferð og var síðan endurkjörinn með 55,99 % atkvæða í annarri umferð. Á forsetatíð sinni hefur Anastasiades meðal annars unnið að kerfisumbótum að beiðni framkvæmdastjórnar Evrópusambandsins til þess að Kýpur geti hlotið efnahagshjálp.

Anastasiades hefur lækkað framlög til velferðarmála og lífeyrissjóða en hefur hækkað virðisaukaskatta og eldsneytisskatta. Hann ákvað jafnframt að láta fækka embættismönnum.

Í október 2021 var Anastasiades meðal þeirra sem Pandóruskjölin nafngreindu sem eiganda skúffufyrirtækja á aflandseyjum.

Tilvísanir

Forsetar Kýpur
FA Šiauliai

FA Šiauliai, Šiaulių Futbolo Akademija, Futbolo Akademija Šiauliai er lið sem er í A lyga. Liðið var stofnað árið 2007. Núverandi völlur Savivaldybės stadionas tekur tæp 3.400 í sæti.

Árangur (2010; 2016–)

Tilvísanir

Tenglar 
 FA šiauliai
 alyga.lt 
 SOCCERWAY
 Globalsportsarchive

Litáísk knattspyrnufélög
Hagldir

Hagldir eru horn- eða trélykkjur sem reipi var dregið í gegnum til að binda heybagga. Slík lykkja var nefnd högld en er nú notuð í fleirtölu í orðasambandinu að hafa tögl og hagldir sem merkir að ráða öllu.

Heimild
 
Festingar
Reipi

Reipi eða kaðall er strengur úr ýmis konar efni svo sem garni, næloni eða hampi sem er snúinn  eða fléttaður saman til að að strengurinn verði sem sterkastur og hægt sé að draga,lyfta og binda niður þunga hluti. Reipi er þykkara og sterkara en snæri eða lína. Samheiti yfir reipi eru vaður og tóg, vaður er reipi notað við bjargsig og tóg er reipi notað til að draga þunga hluti t.d. veiðarfæri í sjó og  bíla og skip. Strengur úr málmi til að draga skip er kallaður dráttarvír og strengur til að festa skip er kallaður landfestatóg. 

Notkun reipa er afar forn. Reipi voru mjög mikilvæg í byggingum, siglingum, ferðum og íþróttum, leiklist og samskiptum. Margar tegundir hnúta hafa þróast til að festa reipi, sameina reipi og nota reipi við ýmis konar vélvirkni. Talíur eru notaðar til að endurbeina togkrafti reipis í aðra átt og margfalda lyftikraft og togkraft og deila byrði á marga hluta af sama reipi. Spil og gangspil eru vélar sem hafa þróast til að draga reipi.

</div>

Heimild
Reipi (íslensk nútímamálsorðabók)

Festingar
Spil (vél)

Spil er vél eða vinda til að draga kaðall eða streng sem tengdur er við þann hlut sem á að draga, oft skip eða bátur eða veiðarfæri. Spil voru í fyrstu handknúin.

Heimildir
 Mynd af kúskeljaspili í árabáti (Sarpur)
 Mynd af snurpuspili (Sarpur)
 Mynd af manni við spil í togara (Sarpur)
 Mynd af trukk með spil að framan (Sarpur)
 Mynd af vélsmiðum framan við spil á hjólum
Vélar
Sólhlynur

Sólhlynur (fræðiheiti: Acer japonicum) er lauffellandi trjátegund og hlynur sem oftast nær 5-10 m hæð. Upprunalega heimkynni sólhlyns eru Japan og Suður-Kórea. 

Lítil reynsla er af honum á Íslandi.

Tilvísanir
Næfurhlynur

Næfurhlynur (fræðiheiti: Acer griseum) er lauffellandi trjátegund sem oftast nær 6 - 9 m hæð. Hann er ættaður frá mið Kína.

Tilvísanir
Roðahlynur

Roðahlynur (fræðiheiti: Acer mandshuricum) er lauffellandi trjátegund sem getur náð 30 m hæð. Hann er ættaður frá Kína, Kóreuskaga og austast í Rússlandi.

Lítil reynsla er af honum á Íslandi.

Tilvísanir
Edgar Davids

Edgar Steven Davids  (f. 13. mars árið 1973 í Amsterdam, í Hollandi) er hollenskur  fyrrverandi knattspyrnumaður. Hann er þekktastur fyrir tíma sinn hjá Juventus  og Ajax  en hann lék einnig með Tottenham Hotspur ,  Barcelona og Inter Milan. Edgar Davids lék 74 landsleiki fyrir Hollenska karlalandsliðið í knattspyrnu.

Titlar 
Hollenska úrvalsdeildin
 1994, 1995 og 1996 með Ajax Amsterdam

Hollenska bikarkeppnin
 1993 og 2007 með Ajax Amsterdam

Meistaradeild Evrópu
 1995 með Ajax Amsterdam

Intercontinental Cup
 1995 með Ajax Amsterdam

Ítalska A-deildin
 1998,2002, 2003 með Juventus 

Ítalska Bikarkeppnin
 2004-2005 með Inter Milan

Heimildir 
 http://barryhugmansfootballers.com/player/22743 (á ensku)
 https://web.archive.org/web/20080618092022/http://www.fifa.com/worldfootball/clubfootball/news/newsid=803386.html (á ensku)

Davids Edgar
Fólk fætt árið 1973
Reyðarhlynur

Reyðarhlynur (fræðiheiti: Acer rubrum) er lauffellandi trjátegund sem getur náð að 40 m hæð. Hann er ættaður frá austurhluta Norður-Ameríku.

Lítil reynsla er af honum á Íslandi.

Tilvísanir
Kalkógen

Kalkógen eða súrefnisflokkur er efnaflokkur í lotukerfinu sem inniheldur frumefnin súrefni, brennistein, selen, tellúr og geislavirka efnið pólon. Óstöðuga geislavirka tilbúna efnið livermorín er líka talið tilheyra kalkógenum. Stundum er súrefni tekið út fyrir flokk kalkógena þar sem það hagar sér mjög ólíkt þeim. Léttari kalkógenin eru nauðsynleg lífi en þau þyngri eru gjarnan eitruð. Selen kemur fyrir bæði sem nauðsynlegt næringarefni (sem snefilefni) og eitur (sem sölt). Tellúr er oftast eitrað, þótt sumar lífverur nýti sér það, og pólon er alltaf skaðlegt vegna geislavirkni sinnar.

Efnaflokkar
Karl Nehammer

Karl Nehammer (f. 18. október 1972) er austurrískur stjórnmálamaður sem hefur verið kanslari Austurríkis frá 6. desember 2021. Hann er meðlimur í Austurríska þjóðarflokknum og var innanríkisráðherra landsins frá 2020 til 2021. Hann hefur setið á neðri deild austurríska þingsins frá árinu 2017.

Nehammer á að baki langan feril innan austurríska hersins. Sem innanríkisráðherra í stjórn Sebastians Kurz var hann þekktur fyrir harða afstöðu sína í innflytjendamálum og fyrir andstöðu gegn róttækri íslamstrú.

Nehammer var kjörinn formaður Þjóðarflokksins þann 3. desember 2021 eftir að Kurz, sem hafði sagt af sér kanslaraembættinu tveimur mánuðum fyrr vegna spillingarrannsóknar, tilkynnti að hann hygðist hætta alfarið í stjórnmálum. Í kjölfarið lýsti Alexander Schallenberg, sem hafði tekið við kanslaraembættinu af Kurz, yfir að hann hygðist hætta sem kanslari og víkja fyrir nýjum leiðtoga flokksins.

Nehammer fundaði með Volodímír Selenskíj Úkraínuforseta í Kænugarði og svo með Vladímír Pútín Rússlandsforseta í Moskvu í apríl 2022. Hann var fyrsti evrópski leiðtoginn sem hitti Pútín eftir að innrás Rússa í Úkraínu hófst.

Tilvísanir

Kanslarar Austurríkis
Útilokunarmenning

Útilokunarmenning, útskúfunarmenning eða slaufunarmenning er tegund félagslegrar útskúfunar þegar einhver útilokaður fá félagslegum eða faglegum vettvangi.
Dæmi um þetta er allt frá því þegar þekktar persónur segja eitthvað sem þykir fordómafullt eða fremja ofbeldisbrot. Á Íslandi er yngri kynslóðin eru jákvæðari gagnvart útilokunarmenningu samkvæmt könnun árið 2021.

Tilvísanir
Menning
Acer maximowiczianum

Acer maximowiczianum er lauffellandi trjátegund sem verður um 15 til 20 m hár. Hann er ættaður frá Kína og Japan.

Tilvísanir
Acer triflorum

Acer triflorum er lauffellandi trjátegund sem verður allt að 25 m hár, en er yfirleitt mun minni. Hann er ættaður frá norðaustur Kína og Kóreuskaga.

Tilvísanir
Birkir Blær Óðinsson

Birkir Blær Óðinsson (f. 29. mars 2000 á Akureyri) er íslenskur tónlistarmaður.

Birkir vann Söngkeppni framhaldsskólanna árið 2018 og sænsku Idol-keppnina árið 2021 en hann flutti til Gautaborgar árið 2020.

Tilvísanir 

Íslenskir tónlistarmenn
Dominic Perrottet

Dominic Perrottet (f. 1982) er ástralskur stjórnmálamaður sem starfar nú sem forsætisráðherra Nýja Suður-Wales. Hann er 39 ára gamall og oddviti Frjálslynda flokksins í Nýja Suður-Wales.

Ástralskir stjórnmálamenn
Newcastle, Nýja Suður-Wales

Newcastle er önnur stærsta borg Nýja-Suður-Wales og sjöunda stærsta borg Ástralíu. Íbúar voru 322.000 árið 2016.

Borgin er nefnd eftir Newcastle-upon-Tyne á Englandi þar sem báðar borgirnar byrjuðu sem kolahafnir. Newcastle er staðsett rétt norðan við Sydney.

Þann 28. desember 1989 varð þar jarðskjálfti að stærð 5,6 sem varð 15 manns að aldurtila.

Frost hefur ekki mælst í Newcastle en lægst 1,8 gráðu hiti.

Borgir í Ástralíu
Nýja-Suður-Wales
Hafnarborgir
Gérard Genette

Gérard Genette (7. júní 1930 – 11. maí 2018) var franskur bókmenntafræðingur sem er þekktastur fyrir skrif sín um frásagnafræði, grein sem hann átti þátt í að skapa ásamt fleira fræðafólki sem kennt hefur verið við póststrúktúralismann í hugvísindum á 7. áratug 20. aldar. Hann stofnaði tímaritið Poétique árið 1970 ásamt Tzvetan Todorov og Hélène Cixous. Skrif hans um frásagnafræði komu út sem þrjár ritgerðir, Figures I-III (1966-1972) og í bókinni Nouveau Discours du récit (1983). Árið 1979 setti hann fram hugmyndina um erkitextann (tengsl texta við bókmenntategundir, málsnið o.s.frv.) í Introduction à l'architexte og árið 1982 kom út bókin Palimpsestes: La Littérature au second degré þar sem hann þróaði áfram hugtakið textatengsl sem Julia Kristeva og Roland Barthes, meðal annarra, höfðu áður unnið með.

Franskir bókmenntafræðingar